Upprunalega átti að byrja að taka myndina , sem átti að vera teiknimynd að sjálfsögðu , árið 2011 með þeim Cary Elwes , Dean Lennox Kelly , Peter Serafinowicz og Adam Campbell í hlutverkum Bítlanna , en nú er líklega útséð með að af þessu verði . Þetta má lesa út úr í samtali sem Total Film átti við Zemeckis . Þegar leikstjórinn er spurður að því hvort að hann gæti hugsað sér að halda áfram með verkefnið eftir að Disney hætti við framleiðslu þess , sagði Zemeckis , „ Það hefði verið frábært að endurvekja Bítlana . En líklega er best að þessi mynd verði ekki endurgerð – það er alltaf áhætta að gera endurgerðir . Það verður erfiðara og erfiðara [ að gera kvikmyndir ] . Eins og ástatt er í kvikmyndaiðnaðinum í dag þá er erfitt að vera ástríðufullur . Það erfiðasta fyrir kvikmyndagerðarmann sem er að komast á efri ár er að segja „ Hve mikið af þessum skít get ég þolað ? “ Þetta er erfitt , ég get aðeins gert þetta ef ég er með handrit í höndunum sem ég hef trú á . Eins og Flight . “ Líklega þarf engan að undra að Zemeckis og Disney hafi ekki náð saman . Árið 2011 framleiddi Zemeckis teiknimyndina Mars Nees Moms fyrir 150 milljónir Bandaríkjadala , en myndin þénaði aðeins 20 milljónir dala í miðasölunni . Árið 2009 gerði hann enn aðra teiknimynd , A Christmas Carol , sem tapaði 40 milljónum dollara . Það er þó ekki svo að Zemeckis og Disney hafi skilið endanlega að skiptum því leikstjórinn og Disney vinna nú að framhaldi hinnar vinsælu myndar Zemeckis , Who Framed Roger Rabbit ?